Kvalitetsstandarder for personlig og praktisk hjælp 2015 
Sagsfremstilling 
16.    Kvalitetsstandarder for personlig og praktisk hjælp 2015  
                                                                                                                        Åbent 
Sagsnr.: 326-2014-131690     J.nr.: 27.36.04            Ella Eriksen.: 326-2015-48236 
  
SAGSFREMSTILLING 
Kommunalbestyrelsen skal årligt udarbejde kvalitetsstandarder for ydelser bevilliget efter Serviceloven, herunder 
pleje, praktisk hjælp, træning etc. 
Kvalitetsstandarderne formidler de politiske beslutninger om mål og prioritering, og fastsætter serviceniveauet for 
den konkrete hjælp. 
Kvalitetsstandarderne kan benyttes som oplysning til borgerne om, hvilke muligheder de har for hjælp. Dette skaber 
gennemsigtighed, hvilket giver mulighed for dialog, forventningsafstemning samt styrker borgernes retssikkerhed. 
Kvalitetsstandarderne bruges som ledelsesredskab, der sikrer sammenhæng mellem de mål, som politikerne 
fastsætter, de konkrete afgørelser der træffes i forhold til den enkelte borger, samt de ydelser der faktisk leveres i 
borgerens hjem.  
Desuden er kvalitetsstandarderne et redskab i det daglige arbejde i forbindelse med tildeling af ydelser og levering 
af hjælp samt opfølgning og tilsyn med hjælpen. 
I de enkelte kvalitetsstandarder er det synliggjort, hvad borgeren kan forvente i forhold til bevilling af en ydelse, men 
også ud fra hvilke kriterier borgeren kan bevilliges hjælp, samt hvilke krav der stilles til borgeren. 
Kvalitetsstandarderne indgår som en del af den kontrakt, der indgås med de enkelte leverandører, der skal levere 
hjælpen, da der stilles krav om ensartet serviceniveau til borgerne uanset bopæl og valg af leverandør. 
  
BEHANDLING 
Direktionen, Ældre- og Sundhedsudvalget, Ældrerådet, Handicaprådet, Ældre- og Sundhedsudvalget, 
Økonomiudvalget, Kommunalbestyrelsen. 
  
INDSTILLING 
Visitations- og hjælpemiddelchefen indstiller, at kvalitetsstandarderne godkendes 
  
ØKONOMISKE KONSEKVENSER 
Ingen økonomiske konsekvenser. 
  
Direktionens møde den 25. november 2014: 
Direktionen vedtog at anbefale visitations- og hjælpemiddelchefens indstilling. 
Ældre- og Sundhedsudvalgets møde den 1. december 2014: 
Punktet udgik af dagsordenen. 
  
Administrativ bemærkning den 15. december 2014: 
De tidligere vedhæftede bilag er fjernet grundet fejl. Tilrettet bilag er vedhæftet. 
  
Ældre- og Sundhedsudvalgets møde den 12. januar 2015: 
Udvalget vedtog at sende kvalitetsstandarden til høring i Ældrerådet og Handicaprådet, idet udvalget anbefaler, at 
- Der indsættes den relevante formulering fra lovgivningen om ret til at afslå rehabilitering. 
- Henvisninger til borgerens netværk udgår. 
Udvalget bad desuden administrationen undersøge, om hovedrengøring v.h.a. nyttejob kan indskrives i 
kvalitetsstandarden. 
Handicaprådets møde den 13. januar 2015: 
Handicaprådet undrede sig over, at det forsat fremgår på side 2 i kvalitetsstandarden - under Vision og mål - at 
målgruppen ikke gælder alle borgere uanset alder. 
  
Endvidere stiller Handicaprådet sig uforstående overfor formuleringen om, at udgangspunktet er taget i kommunens 
ældrepolitik og ikke alle [adresse] politikker, idet det er rådets opfattelse, at kvalitetsstandarden 
gælder for  a l l e  kommunens borgere og ikke kun ældre borgere. 
Rådet har derfor et ønske om, at kvalitetsstandarden bliver konsekvensrettet således, at der ikke står ældrepolitik, 
men alene Kalundborg Kommunes politikker. 
  
Det er Handicaprådets ønske, at det kommer til at fremgå af kvalitetsstandarden, hvor lang sagsbehandlingstid man 
kan forvente, idet dette ikke for nuværende klart fremgår. Såfremt det ikke kan lade sig gøre, da at 
kvalitetsstandarden som minimum henviser til kommunens sagsbehandlingstider via link. 
  
Ydermere kunne Handicaprådet ikke se, at det fremgår af kvalitetsstandarden, hvor ofte der skal ske opfølgning på 
bevillinger, samt om Socialudvalget var blevet hørt vedrørende kvalitetsstandarden. 
Ældrerådets møde den 26. januar 2015: 
Ældrerådet godkender forslag til kvalitetsstandard med den tilføjelse, at der bør knyttes pædagogisk personale 
vedrørende psykisk pleje og omsorg (kompetencekrav til leverandørerne), samt tilknyttes pædagogisk personale til 
målrettede pædagogiske opgaver. 
  
Administrativ tilføjelse den 26. januar 2015: 
I forbindelse med behandling af kvalitetsstandard 2015 vedr. personlig pleje samt praktisk hjælp på Ældre- og 
Sundhedsudvalgets møde den 12. januar 2015 anmodede udvalget om at få undersøgt, om hovedrengøring v.h.a. 
nyttejob kan indskrives i kvalitetsstandarden. 
' 
I Arbejdsmarkedsstyrelsens orienteringsskrivelse af 17. december 2013 om nytteindsats står følgende: 
  
Dorthe Nørgaard efter servicelovens § 83 
En ydelse, som er en del af kommunens serviceniveau efter servicelovens § 83, kan ikke samtidig udføres som 
nytteindsats uden for reglerne om hjælp i servicelovens § 83. 
Ældre- og Sundhedsudvalgets møde den 2. februar 2015: 
Udvalget vedtog at anbefale Direktionens indstilling, idet 
· Der indsættes den relevante formulering fra lovgivningen om ret til at afslå rehabilitering. 
· Henvisninger til borgerens netværk udgår. 
Socialudvalgets møde den 5. februar 2015: 
Udvalget vedtog at anbefale, at kvalitetsstandarden godkendes med Handicaprådets kommentarer. 
  
Administrativ bemærkning den 11. februar 2015: 
Bemærkninger til Handicaprådets anbefalinger: 
  
Punkt 1       Under "Visioner og mål", første afsnit, står der fremhævet, at kvalitetsstandarden er gældende for alle 
borgere over 18 år. 
  
Punkt 2       Under "Visioner og mål", første afsnit, står der en forklaring på, hvorfor der er taget udgangspunkt i 
kommunens ældrepolitik, hvilket skyldes, at ældre er den største målgruppe, men når det gælder alle over 18 år, ses 
der selvfølgelig hele vejen rundt i forhold til sagsbehandling.  
  
Punkt 3       Sagsbehandlingstider samt tid på iværksættelse af hjælp fremgår på side 3 under punktet "Servicetider".
  
Punkt 4       Ifølge Serviceloven er det ikke, som tidligere, beskrevet, hvornår der skal følges op på en bevilling. Dette 
skal ske individuelt bl.a. efter henvisning fra borgeren, pårørende, udfører eller visitationen selv. 
Når Kvalitetsstandarden ikke specifikt sendes til Socialudvalget skyldes det, at det er Ældre- og Sundhedsudvalgets 
område. Den sendes til høring i Ældreråd og Handicapråd og herefter videre til Økonomiudvalg samt 
Kommunalbestyrelse. 
Økonomiudvalgets møde den 18. februar 2015: 
Økonomiudvalget vedtog at anbefale Ældre- og sundhedsudvalgets indstilling af 2. februar 2015, idet der med de 
administrative bemærkninger af 11. februar 2015 er taget højde for Handicaprådets og Socialudvalgets anbefaling. 
  
Bilag 
  
  
  
  
  
Kommunalbestyrelsens møde den 25. februar 2015: 
Kommunalbestyrelsen vedtog at godkende Økonomiudvalgets indstilling. 
Forslag_Kvalitetsstandard 2015 (ændringsforslag er 
fremhævet).docx 
326-2015-2627 
